ETAG

Európska turistická akčná skupina (ETAG z angl. European Travel & Tourism Action Group) je skupina, ktorá pôsobí ako reprezentant subjektov pôsobiacich v turizme. Predstavuje fórum pre prezentáciu kľúčových záujmov týchto subjektov.PALATKOVÁ, Monika. Mezinárodní cestovní ruch: analýza pozice turismu ve světové ekonomice, význam turismu v mezinárodních ekonomických vztazích, evropská integrace a mezinárodní turismus. 1. vyd. Praha: Grada Publishing, 2011, 221 s. ISBN 9788024737508 Bola založená v roku 1981 z podnetu Európskej komisie cestovného ruchu (ETC), ktorá zodpovedá za propagáciu Európy ako turistickej destinácie a zabezpečuje jej marketingovú podporuHOLEŠINSKÁ, Andrea, Martin ŠAUER a Ondřej REPÍK. MASARYKOVA UNIVERZITA. Politiky a nástroje podpory cestovního ruchu [online]. 01.2011. Brno: Munipress, 2011 [cit. 2013-05-19]. na zámorských trhoch (USA, Japonsko apod.). Členmi ETC sú národné turistické organizácie väčšiny členských krajín Európskej únie, t.j. okrem Francúzka, Holadnska a Spojeného kráľovstva; ďalšími členmi sú organizácie Čiernej Hory, Islandu, Monaka, Nórska, San Marína, Srbska, Švajčiarska a Turecka. Sídlom skupiny aj komisie je mesto Brusel, v ktorom majú svoje zázemie aj ďalšie európske inštitúcie.

 Cieľ 
Zástupcovia každého sektoru ekonomiky, ktorí sú členmi skupiny, majú vlastné oblasti záujmu. Akčná skupina sa zameriava najmä na podporu ich spoločného záujmu v rozvoji turizmu, ktorý spája všetky sektory. Snaží sa presadzovať kolektívny hlas turizmu a pôsobiť ako fórum pre spoluprácu, výmenu informácií a poradenskú činnosť pre vlády a agentúry verejného sektoru pri vykonávaní spoločných opatrení na európskej úrovni. Výmena informácií slúži ako hlavný nástroj pri posilňovaní konkurencieschopnosti a povedomia o európskom trhu.European Travel & Tourism Action Group: Booklet .

Medzi primárne ciele akčnej skupiny teda patrí:
 podpora efektívnej spolupráce a kooperácie medzi vládami a národnými turistickými agentúrami
 propagácia rozvoja európskeho turizmu
 odstránenie zábran rastu cestovaniaEuropean Travel & Tourism Action Group: Mission statement .

 Predstavitelia 
Tajomník – Gareth James (sídlo vo Veľkej Británii)
Predseda – Frederico Costa (sídlo v Portugalsku)
Podpredseda a generálny riaditeľ – David Jones (sídlo v Holandsku)
Čestný pokladník – Jeff Bertus (sídlo v Belgicku)

 Členovia 
 Association for Tourism and Leisure Education (ATLAS) – zaoberá sa propagáciou vyučovania cestovného ruchu, voľného času a príbuzných predmetov a podporuje výmeny študentov členských krajín
 European Cities Marketing (ECM) – zameraná na zlepšovanie konkurencieschopnosti európskych vedúcich miest, pričom predstavuje Európu ako zjednotenú destináciu a slúži ako kontaktný bod pre klientov, plánujúcich udalosť na európskom kontinente
 European Federation of Farm and Village Tourism (EUROGITES) – sprostredkúva ponuky na vidiecku turistiku a agroturistiku s ubytovaním na malých rodinných farmách či v hoteloch
 European Federation of Leisure Parks (EUROPARKS) – zabezpečuje ochranu prírodného dedičstva a chránených území (moria, hory, lesy, rieky atď.), práca spojená s projektmi Európskej únie (Natura 2000, LIFE, Environment)
 European Federation of Tourist Guides Associations (FEG) – snaží sa zlepšovať kvalitu služieb ponúkaných návštevníkom prostredníctvom kvalifikovaných a skúsených turistických sprievodcov
 European Travel Commission (ETC) – propagácia turizmu v Európe už viac ako 60 rokov
 European Union Federation of Youth Hostel Associations (EUFED) - propaguje hnutie mládežníckeho ubytovania (zaistenie bezpečného a dostupného ubytovania), ktorého cieľom je získanie politickej a finančnej podpory zo strany európskych inštitúcií
 European Union of Tourist Officers (EUTO) - napomáha k vytvoreniu siete a výmene informácií medzi profesionálmi z cestovného ruchu v Európe, pracujúcich v súkromnom aj verejnom sektore
 FIA (Fédération Internationale de l’Automobile) European Bureau – zastáva a prezentuje záujmy motoristov, pričom hlavnými cieľmi sú bezpečnosť, udržateľnosť a efektivita
 Medzinárodné združenie leteckých dopravcov – obchodná asociácia pre svetové aerolínie, ktorá pomáha formulovať priemyselnú politiku, týkajúcu sa zásadných leteckých záležitostí
 International Association of Tour Managers (IATM) - profesionálna organizácia zastupujúca záujmy skúsených tour manažérov (operátorov)
 International Bureau of Social Tourism (BITS) - cieľom organizácie je zabezpečiť prístup k cestovnému ruchu pre všetkých, predovšetkým pre nízkopríjmové skupiny obyvateľov
 International Road Transport Union (IRU) – zastupuje záujmy autobusových, taxi a kamiónových operátorov, aby tak zabezpečila ekonomický rast a prosperitu
 World Youth Student & Educational Travel Confederation (WYSET) - globálna komunita slúžiaca miliónom mladých študentov a cestovateľov v profesionálnom raste

 Spolupráca 
ETAG ďalej spolupracuje ako pridružený člen s:
 Európskou komisiou
 Európskym parlamentom
 Svetovou turistickou organizáciou (UNWTO)
 Medzinárodnou obchodnou komorou (ICC)
 Organizáciou pre hospodársku spoluprácu a rozvoj (OECD)
 United Federation of Travel Agents' and Associations

 Referencie 

Kategória:Inštitúcie Európskej únie
Kategória:Cestovný ruch
Kategória:Organizácie založené v 1981